open-index/open-wikipedia-markdown huggingface dataset:
Alkoholimyrkytys

**Alkoholimyrkytys** on suuren alkoholimäärän nopean nauttimisen aiheuttama myrkytystila. Se aiheuttaa Suomessa vuosittain yli neljäsataa kuolemantapausta. Myös alkoholin nauttiminen yhdessä tiettyjen lääkkeiden kanssa voi johtaa myrkytyskuolemaan. Tällaisia sattuu Suomessa vuosittain joitakin satoja. Alkoholi- tai alkoholi- ja lääkemyrkytyksiä tapahtuukin Suomessa enemmän kuin muissa Pohjoismaissa.

## Syyt

Alkoholimyrkytyskuolema johtuu yleensä siitä, että alkoholi lamaannuttaa hengityslihasten toiminnan, pysäyttää sydämen tai aiheuttaa oksennukseen tukehtumisen, kun ihminen sammuu juomisen vaikutuksesta. Humalatilassa olevalla on myös suurempi tapaturmariski, mutta tapaturmia ei pidetä alkoholimyrkytyskuolemina. Noin 85 % alkoholimyrkytyksistä aiheutuu etanolista ja 15 prosenttia on korvikealkoholien aiheuttamia.

Yhä yleisempää on, että alkoholimyrkytyksen yhteydessä potilaalla on sekakäytön seurauksena lääkemyrkytys. Jos potilaalla epäillään alkoholimyrkytyksen lisäksi olevan lääkemyrkytys, hänelle tehdään vatsahuuhtelu.

## Riskiryhmät

Vaarallisen suuri annos alkoholia riippuu esimerkiksi juojan iästä ja painosta, mutta jo kolmen promillen humalatila kasvattaa huomattavasti useimpien ihmisten myrkytysriskiä. Yli viisi promillea alkoholia veressä aiheuttaa kuoleman lähes kaikille, ja kokemattomille juojille jo alle kolmen promillen humalatila saattaa olla tappava. Tämän vuoksi varsin alttiita alkoholimyrkytyksille ovat erityisesti alkoholia ensimmäisiä kertoja elämässään kokeilevat lapset ja nuoret. Alkoholin myyminen ja välittäminen alaikäiselle on laitonta, ja lakia noudattamalla voitaisiin ehkäistä vuosittain useita lasten ja nuorten alkoholimyrkytyksiä. Lasten tai nuorten alkoholinkäyttö johtaa kuitenkin harvoin kuolemaan. Vuosina 1969–2003 alkoholimyrkytyksiin kuoli vain kolme alle 16-vuotiasta. Alkoholin osuus lasten ja nuorten myrkytystapauksissa on Suomessa suurempi kuin muualla Euroopassa tai Yhdysvalloissa. Kuitenkin tyypillisin alkoholimyrkytyksen saaja Suomessa on keski-ikäinen mies.

## Oireet
Tyypillisiä merkkejä alkoholimyrkytyksestä ovat mm. oksentelu, kouristelu, hidastunut hengitys, hypotermia, kalpeus tai jopa kooma. Vaikka vakavan myrkytyksen saanut selviäisi hengissä, hänellä on pysyvän aivovaurion riski.

## Lähteet
* Päihdelinkin sivu alkoholimyrkytyksestä 
* Facts about alcohol poisoning  

### Viitteet

## Aiheesta muualla
* Alkoholihumala ja muita alkoholin välittömiä vaikutuksia Lääkärikirja Duodecim 22.6.2015.
Apostoli Tuomaan koulukunta

**Apostoli Tuomaan koulukunnalla** viitataan syyrialaisiin kristillisiin lahkoihin, jotka kunnioittivat apostoli Tuomasta Jeesuksen hengellisenä kaksosena ja salaisten opetusten haltijana, ja tuottivat muun muassa *[[Tuomaan evankeliumi]]n* ja *[[Tuomas Kilvoittelijan kirja]]n*. Historioitsijat eivät ole yksimielisiä tällaisten lahkojen olemassaolosta, mutta joidenkin näkemysten mukaan kyseessä olisivat olleet gnostilaiset kristityt.

Gnostilaisia Tuomaan seuraajia ei tule sekoittaa Intian tuomaskristillisyyteen, joka koostuu useasta kirkkokunnasta, joista osa kuuluu katoliseen, osa orientaaliortodoksiseen ja osa Assyrian kirkkoon.

Nykyään Yhdysvalloissa ja Kanadassa vaikuttaa nykyajan gnostilaisuutta edustava Thomasine Church, joka oman ilmoituksensa mukaan jatkaa apostoli Tuomaan koulukunnan perinteitä ja lukee koulukunnan kirjoitukset kaanoniinsa.

## Tuomaskirjallisuutta

* *[[Tuomaan evankeliumi]]*
* *[[Tuomas Kilvoittelijan kirja]]*
* *[[Tuomaan teot]]* ja *[[Helmihymni]]*
* *[[Keskustelu Vapahtajan kanssa]]*

## Katso myös

* Tuomaskristityt

## Kirjallisuus

* Neroth van Vogelpoel, Alex C. J.: "The Gospels of John and Thomas: In Conflict, but Not Incompatible". *Religious Studies* 250: Gnosticism, 2004.
Täikärpäset

**Täikärpäset** (Hippoboscidae) on kaksisiipisiin (Diptera) kuuluva hyönteisheimo. Ne käyttävät ravintonaan lintujen ja nisäkkäiden verta. Täikärpäsiä tavataan kaikkialla maailmassa, ja heimoon kuuluu yli 200 lajia jotka jaetaan 21 sukuun. 

Ne ovat litteitä sitkeänahkaisia 6&ndash;8 millimetrin mittaisia verenimijöitä. Naaraat synnyttävät kerrallaan yhden täysikasvuisen koteloitumisvalmiin toukan. Täikärpäset ovat kaikki lämminveristen eläinten loisia, jotka ovat sopeutuneet elämään tietyllä isäntäeläimellä. 

Lintujen täikärpäsiä ("lintukärpäsiä") on Suomessa useita lajeja. Hevosen täikärpänen (*Hippobosca equina*) oli Suomessa ennen yleinen, mutta kuuluu nykyään uhanalaisiin eläimiin. Lampaalla esiintyy lampaan täikärpänen  (*Melophagus ovinus*). Ihmistäkin häiritsemässä muiden isäntien kärpäslajit saattavat vierailla satunnaisesti, mutta poistuvat pian havaittuaan virheensä. Tosin hirvikärpänen saattaa pistää ihmistäkin kipeästi ja voi aiheuttaa pitkällisiä tulehtuneita paukamia.

Alaheimon *Hippoboscinae* täikärpäsiä on tavattu Suomessa kaikkiaan kymmenen lajia

**[[Ornithomya avicularia]]* &ndash; petolinnuntäikärpänen
**[[Ornithomya chloropus]]* &ndash; rastaantäikärpänen
**[[Ornithomya fringillina]]* &ndash; tiaisentäikärpänen
**[[Ornithophila metallica]]* &ndash; ”afrikantäikärpänen”
**[[Olfersia fumipennis]]* &ndash; sääksentäikärpänen
**[[Crataerina pallida]]* &ndash; tervapääskyntäikärpänen
**[[Stenepteryx hirundinis]]* &ndash; pääskyntäikärpänen (myös *Crataerina hirundinis*)
**[[Hippobosca equina]]* &ndash; hevosentäikärpänen 
**[[Lipoptena cervi]]* &ndash; hirvikärpänen
**[[Melophagus ovinus]]* &ndash; lampaantäikärpänen
*Ornithomya* *on kirjoitettu joskus väärin. Esimerkiksi Ornithomya fringillina, väärä kirjoitusasu: Ornithomyia* fringillina.

Alaheimossa *Nycteribiinae* on erikoisia lepakoiden loisia. Näistä Suomessa on tavattu kaksi lajia.

**[[Nycteribia kolenatii]]*
**[[Penicillidia monoceros]]*

## Lähteet
Dhanbad

**Dhanbad** on kaupunki Jharkhandin osavaltiossa Intiassa, noin 280 kilometriä Kalkutasta luoteeseen. Kaupungin asukasluku oli 1&nbsp;064&nbsp;357 vuonna 2011. Se on Intian suurimpia hiilikaivoskaupunkeja. Se kutsuu itseään "Intian hiilipääkaupungiksi" . Suurella intialaisyrityksellä Tata Steelillä on siellä kaivoksia, ja niiden ympärille rakennettuja lähiöitä työläisasuntoineen ja palveluineen. Hiiltä jalostetaan kaupungissa koksiksi.

Syyskuussa 2006 Dhanbadissa tapahtui tuhoisa onnettomuus, kun yli 50 työläistä jäi loukkuun romahtaneeseen kaivokseen, ja vain kolme saatiin pelastettua.

## Lähteet

## Aiheesta muualla
Nora Zehetner

**Nora Angela Zehetner** (s. 5. helmikuuta 1981 El Paso, Texas) on yhdysvaltalainen näyttelijä.
Zehetner syntyi Texasin osavaltiossa John Carol Zehetnerille ja Nancy Lynne Nelsonille. Hän aloitti näyttelijänuransa 18-vuotiaana, saatuaan kouluopintonsa päätökseen, ja muutti Los Angelesiin. Ensimmäinen televisiosarja, jossa hän esiintyi, oli *[[Gilmoren tytöt]]* (*Gilmore Girls*), jonka ensimmäisen tuotantokauden kuudennessa jaksossa hänellä oli pieni rooli vuonna 2000. Vuonna 2001 Zehetnerillä oli roolit pitkissä elokuvissa *Tart* ja *[[American Pie 2]]* sekä yhdessä televisiosarjan *[[Matkalla Kaliforniaan]]* (*Going to California*) jaksossa. Hänellä oli rooli myös pilottijaksossa sarjaan *An American Town*, jota ei kuitenkaan otettu tuotantoon. Vuonna 2002 hän esiintyi muun muassa kauhuelokuvissa *May* ja *R.S.V.P.* ja vuonna 2003 hän sai roolin The WB -kanavan draamasarjasta *[[Everwood]]*. Zehetner esitti Laynie Hartin roolia kahdessatoista sarjan toisen tuotantokauden jaksossa vuosina 2003–2004. 

Vuonna 2005 Zehetner esiintyi pienen budjetin pitkissä elokuvissa *[[Hääyö (vuoden 2005 elokuva)|Hääyö]]* (*Conversations with Other Women*) ja *[[Brick]]* sekä lyhytelokuvassa *The Adventures of Big Handsome Guy and His Little Friend*. Hänellä on rooli myös vuonna 2006 ensi-iltansa saaneessa elokuvassa *[[Fifty Pills]]*. Vuonna 2006 hän esitti myös Eden McCainin roolia NBC:n draamasarjan *[[Heroes (televisiosarja)|Heroes]]* ensimmäisen tuotantokauden alkupuoliskolla. Hänen seuraavia elokuvatöitään olivat komedia *[[Remarkable Power]]* ja kauhuelokuva *[[Beneath (elokuva)|Beneath]]*, jossa hänellä oli naispääosa. Zehetner on myös näytellyt myös muun muassa televisioelokuvassa *Prinsessa* (*Princess*), jossa hän näytteli naispääosaa, prinsessa Ithacaa.
   
## Aiheesta muualla

* NoraZehetner.net 
*
Daredevils

**Daredevils** oli Brett Gurewitzin kokoama yhtye Los Angelesista, Kaliforniasta. Kokoonpano perustettiin vuonna 1994 Gurewitzin erottua Bad Religionista. Daredevils ehti julkaista vain singlen ”Hate You” (1996) ennen hajoamistaan.

## Jäsenet
* Brett Gurewitz – kitara, laulu 
* Gore Verbinski – kitara 
* Dean Opseth – basso 
* Josh Freese – rummut
Kaurialan kenttä

**Kaurialan kenttä** on vuonna 1938 valmistunut urheilustadion Hämeenlinnassa. Sillä pelattiin Helsingin olympialaisten maahockeyotteluita vuonna 1952.

Nykyisin Kaurialan kenttä toimii jalkapallon kakkosessa pelaavan HJS:n ja Rugbyn SM-sarjan Linna Rugby Clubin kotikenttänä.

## Historia
Kaurialan kenttä on peruskorjattu vuonna 1988 ennen siellä järjestettyjä Kalevan Kisoja. Stadionia uudistettiin 2002 sekä valaisinpylväillä että 500 hengen kattamattomalla lisäkatsomolla. Pääkatsomoa ehostettiin vuonna 2003 ja 2004 kaksi vuotta aikaisemmin rakennettu aurinkokatsomo katettiin.

Hämeenlinnalainen jalkapallovaikuttaja Reijo Riihimäki yritti vuonna 2003 saada Hämeenlinnan kaupungin satsaamaan enemmän Kaurialan Veikkausliigan olosuhdeohjelman vaatimuksia vastaavaksi saattamiseksi. Tämä oli tarkoitus toteuttaa takasuoralle rakennettavalla n. 2&nbsp;000 hengen katetulla katsomolla. Kaupungin päätös hankkeeseen oli kuitenkin kieltävä, mikä johti Riihimäen siirtymiseen taka-alalle FC Hämeenlinnan toiminnasta.

Kentän yleisöennätys 3&nbsp;283 katsojaa on ottelusta FC Hämeenlinna - Rovaniemen Palloseura, joka pelattiin 7. toukokuuta 2004.

## Lähteet

## Aiheesta muualla

*Hämeenlinnan liikuntaopas 
*Vaikuttamo.net
Asansol

**Asansol** () on intialaisen Länsi-Bengalin osavaltion neljänneksi suurin kaupunki, osa sen toiseksi suurinta taajamaa. Vuonna 2011 itse Asansolissa oli 564&nbsp;492 asukasta, ja sen suurkaupunkialueella kaikkiaan 1,2 miljoonaa asukasta. Se on hiilikaivosalueen keskeinen kaupunki, ja teollistui jo varhain. Kaupungin suuria työllistäjiä ovat hiilikaivosyhtiön lisäksi terästehtaat, veturitehdas, kaapelitehdas, pari sementtitehdasta ja öljynjalostamo. Se on myös rautateiden tärkeä solmukohta, joka yhdistää itäiset osavaltiot muuhun Intiaan.

## Lähteet

## Aiheesta muualla
Castrop-Rauxel

**Castrop-Rauxel** on Saksan Nordrhein-Westfalenin osavaltiossa sijaitseva kaupunki. Se sijaitsee Dortmundin luoteis- ja Bochumin koillislaidalla. Vuoden 2022 lopussa siellä oli 73&nbsp;795 asukasta.

## Historia

Ruhrin alueen ollessa 1800-luvulla ja suurimman osan 1900-luvusta suuri hiilikaivosten ja terässulattojen alue Castrop-Rauxelissa sijaitsi jopa seitsemän hiilikaivosta. Viimeinen niistä suljettiin vuonna 1984.

Castrop-Rauxel on mainittu historiankirjoissa ensimmäistä kertaa vuonna 834 nimellä *Villa Castorp*. Se sai vapaakaupunkioikeudet vuonna 1484. Vuonna 1926 Castrop ja kymmenen muuta kuntaa yhdistettiin Castrop-Rauxelin kaupungiksi. Nykymuodossaan Castrop-Rauxel on ollut vuodesta 1975, jolloin siihen liitettiin Henrichenburgin kunta.

## Kulttuuri

WLT (Westfälische Landestheater) on kaupungin vanhin ja merkittävin kulttuurilaitos. Castrop-Rauxelissa on yksi elokuvateatteri, jossa on kaksi salia. Urheilun saralla kaupunki on tunnettu parhaiten hevosurheilusta ja 27-reikäisestä golfkentästään. Metalcoreyhtye Electric Callboy on perustettu Castrop-Rauxelissa.

Kesäisin Castrop-Rauxelissa järjestetään suuri ulkoilmafestivaali *Castrop kocht über*, joka keskittyy ruokaan ja juomaan. Se kerää vuosittain jopa 500&nbsp;000 vierailijaa, jotka kerääntyvät paikalle ympäri Saksaa.

## Ystävyyskaupungit
Castrop-Rauxelilla on seitsemän ystävyyskaupunkia:
*  Wakefield, Yhdistynyt kuningaskunta (vuodesta 1949)
*  Vincennes, Ranska (vuodesta 1961)
*  Kuopio, Suomi (vuodesta 1965)
*  Zehdenick, Saksa (vuodesta 1990)
*  Nowa Ruda, Puola (vuodesta 1991)
*  Tríkala, Kreikka (vuodesta 2013)
*  Zonguldak, Turkki (vuodesta 2013)

## Muuta
Jalkapallovalmentaja Dieter Hecking on syntynyt kaupungissa.

## Lähteet

## Aiheesta muualla

*Kaupungin verkkosivut
Dai Tamesue

**Dai Tamesue** (, s. 3. toukokuuta 1978, Hiroshima) on japanilainen 400 metrin aitajuoksija.

Tamesue osallistui vuoden 2000 Sydneyn olympialaisiin, mutta karsiutui alkuerissä. Seuraavana vuonna hän voitti pronssia Edmontonin MM-kisoissa ajalla 47,89. Vuonna 2002 hän sijoittui kolmanneksi Aasian kisoissa. Vuoden 2003 Pariisin MM-kisoissa hän karsiutui välierissä, samoin seuraavana vuonna Ateenan olympialaisissa. Kauden 2004 lopussa hän juoksi IAAF:n  kuudenneksi. Vuonna 2005 Tamesue voitti Helsingin MM-kisoissa pronssia ajalla 48,10. Hän karsiutui alkuerissä Osakan MM-kisoissa 2007 sekä Pekingin olympialaisissa.

## Ennätykset
* 200 metrin juoksu: 20,97 (2006)
* 300 metrin juoksu: 33,28 (2006)
* 400 metrin juoksu: 45,94 (1996)
* 400 metrin aitajuoksu: 47,89 (2001)

## Lähteet
*
Pennywise

**Pennywise** on yhdysvaltalainen punk rock -yhtye, joka perustettiin vuonna 1988 Hermosa Beachissa, Kaliforniassa. Perustajajäseniä olivat laulaja Jim Lindberg, kitaristi Fletcher Dragge, rumpali Byron McMackin ja basisti Jason Thirsk. Vuonna 1996 basisti Thirsk erosi yhtyeestä taistellakseen alkoholismiaan vastaan. Vieroitus sujui odotetusti, mutta retkahdettuaan Thirsk teki itsemurhan ampumalla itseään rintaan. Pennywise on nimetty Stephen Kingin romaanissa *[[Se (kirja)|Se]]* esiintyvän tappajaklovnin mukaan. Yhtye on julkaissut 11 studioalbumia.

## Jäsenet
* Jim Lindberg – laulu (1988&ndash;1991, 1992&ndash;2009, 2012&ndash;)
* Fletcher Dragge – kitara (1988&ndash;)
* Randy Bradbury – basso (1996&ndash;)
* Byron McMackin – rummut (1988&ndash;)

### Entiset jäsenet
* Zoli Téglás – laulaja (2010&ndash;2012)
* Jason Thirsk – basso (1988&ndash;1996)

Yhtyeen perustajajäsen Jim Lindberg teki paluun yhtyeen laulajaksi vuoden 2012 lokakuussa.

## Diskografia
### Studioalbumit
* 
* 
* 
* 
* 
* 
* 
* 
* 
* 
* 
* 
* 

### EP:t
* 

### DVD:t
* 

## Aiheesta muualla

* Pennywisdom — Virallinen kotisivu
Luettelo SKDL:n lehdistä

Tämä on **luettelo [[Suomen Kansan Demokraattinen Liitto|Suomen kansan demokraattisen liiton]] (SKDL, 1944–1990) ja sen jäsenjärjestöjen julkaisemista lehdistä**. Luettelo sisältää SKDL:n omien  järjestöjen lisäksi sen yhteisöjäsenten (SKP, SNDL, SOL, SDNL ja SYP) päälehdet sekä muita kansandemokraattista liikettä lähellä olleita julkaisuja.

## SKDL:n lehdet
### Maanlaajuiset

### Piirilehdet

## Yhteisöjäsenten lehdet

## Aiheesta muualla
*Pekka Lehtonen: Keskusjärjestöjen avulla vai armosta? Kansandemokraattisten keskusjärjestöjen ja maakuntalehtien suhteet  (YLL:n 60-vuotisjuhlaseminaari Helsingin Kulttuuritalossa 24.2.2007)
*Yleisen lehtimiesliiton historiatyöryhmän uutiskirje toimintansa lopettaneista kansandemokraattisista lehdistä
Juan Manuel Molina

**Juan Manuel Molina** (s. 15. maaliskuuta 1979 Cieza, Murcia, Espanja) on espanjalainen kävelijä.

Molina käveli neljänneksi 1998 yleisurheilun nuorten MM-kisoissa Annecyssä 10&nbsp;000 metrin ratakävelyssä ajalla 42.09,75. Seuraavana vuonna hän oli 20 kilometrin kävelyssä kävelyn maailmancupissa kolmaskymmeneskolmas ajalla 1.27.00. Vuonna 2001 hän sijoittui kävelyn Euroopan cupissa kymmenenneksi ajalla 1.21.51. Seuraavana vuonna hän voitti matkan EM-pronssia Münchenin EM-kisoissa ajalla 1.20.36. 2002 hän oli kävelyn maailmancupissa kahdeksas, samoin 2004. Ateenan olympialaisissa 2004 Molina sijoittui viidenneksi. Hän voitti seuraavana vuonna MM-pronssia Helsingin MM-kisoissa ajallaan 1.19.44. Samana vuonna hän voitti universiadit.

Molina sijoittui 2006 kävelyn maailmancupissa kahdenneksitoista. Osakan MM-kilpailuissa 2007 hän käveli 16:nneksi. Vuoden 2008 maailmancupissa hän oli kahdeksas. Pekingin olympialaisissa 2008 hän sijoittui 12:nneksi, Berliinin MM-kilpailuissa 2009 24:nneksi ja Barcelonan EM-kisoissa 2010 yhdeksänneksi.

## Ennätykset
Lähde: IAAF
* 5&nbsp;000 metrin ratakävely: 18.54,03 (2007)
* 10&nbsp;000 metrin ratakävely: 39.30,36 (2004)
* 10 kilometrin kävely: 38.46 (2006)
* 20&nbsp;000 metrin ratakävely: 1.22.31,8 (2001)
* 20 kilometrin kävely: 1.19.19 (2008)
* 50 kilometrin kävely: 3.55.12 (2006)

## Lähteet
Alex Schwazer

**Alex Schwazer** (s. 26. joulukuuta 1984 Sterzing, Italia) on italialainen kävelijä ja olympiavoittaja.

Schwazer voitti 2005 Italian mestaruuden 50 kilometrin kävelyssä. Samana vuonna hän voitti lajissa MM-pronssia Helsingin MM-kisoissa ajalla 3.41.54. Vuonna 2007 Schwazer saavutti toistamiseen MM-pronssia Osakassa. Pekingin olympiakisoissa 2008 Schwazer voitti 50 km kävelyn olympiaennätyksellä 3.37.09. 

Barcelonan EM-kilpailuissa 2010 Schwazer sijoittui 20 kilometrin kilpailuissa alun perin toiseksi, mutta nousi vuonna 2014 voittajaksi kun Stanislav Jemeljanov hylättiin dopingrikkomuksen takia. Barcelonan EM-kisojen 50 kilometrillä hän keskeytti, kuten oli käynyt myös edellisvuoden Berliinin MM-kisoissa. Daegun MM-kisoissa 2011 hän oli 20 kilometrillä yhdeksäs.

Ennen Lontoon olympialaisia 2012 Schwazer antoi erytropoietiinia sisältäneen dopingnäytteen. Hän sai alun perin kolmen ja puolen vuoden kilpailukiellon EPOn käytöstä ja myöhemmin vielä kuusi kuukautta lisää kilpailukieltoa dopingtestien välttelyn takia. Schwazerin kilpailukielto päättyi 29.4.2016 ja hän palasi heti kilparadoille voittaen 50 kilometrin kilpailun kävelyn MM-joukkuekilpailuissa 8. toukokuuta. Hän kuitenkin menetti voittonsa ja sai kahdeksan vuoden kilpailukiellon kun hän oli antanut positiivisen dopingnäytteen 1. tammikuuta 2016.

## Henkilökohtaiset ennätykset
* 3&nbsp;000 metrin ratakävely: 11.38,48 (2009)
* 5&nbsp;000 metrin ratakävely: 19.38,09 (2008)
* 10&nbsp;000 metrin ratakävely: 38.50,28 (2011)
* 10 kilometrin kävely: 39.15 (2009)
* 20&nbsp;000 metrin ratakävely: 1.23.21,19 (2007)
* 20 kilometrin kävely: 1.17.30 (2012)
* 50 kilometrin kävely: 3.36.04 (2007)

## Lähteet
* 

### Viitteet

## Aiheesta muualla

* Schwazer fidal.it:ssä
Harri Heino

**Harri Heino** (22. huhtikuuta 1944 Pori – 2. joulukuuta 1999 Helsinki) oli suomalainen teologian tohtori, kirkkososiologi ja Kirkon tutkimuskeskuksen johtaja. Hän oli 1900-luvun viimeisen neljänneksen luterilaisen kirkon sisällä sekä julkisen mielipiteen muokkaajana yksi voimakkaimmista vaikuttajista kirkon suhteen määrittämisessä muihin uskonnollisiin järjestöihin. *[[Kotimaa (sanomalehti)|Kotimaa]]* nimesi Heinon 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

## Elämä ja ura
Heino vihittiin Turun arkkihiippakunnan papiksi vuonna 1969. Hän toimi Porin lyseon uskonnon, psykologian ja filosofian opettajana. Teologian tohtoriksi Heino valmistui vuonna 1976. Aiheena kirkkohistorian alan väitöskirjassa oli rukoilevaisuuden kehittyminen. Heino toimi Tampereen yliopiston historian dosenttina vuodesta 1987.

Heino toimi Suomen Kirkon Seurakuntatoiminnan Keskusliiton opintoasiain sihteerinä. Hän toimi Suomen evankelis-luterilaisen kirkon alaisen erillisyksikön, Kirkon tutkimuskeskuksen, palveluksessa vuodesta 1978 ja sen johtajana vuodesta 1982.

## Teokset
* 
* 
* 

## Lähteet
* 

## Aiheesta muualla
*
Pandakääpiöahven

**Pandakääpiöahven**  (*Apistogramma nijsseni*) on vilkas kääpiökirjoahven.

## Koko ja ulkonäkö
Pandakääpiöahvenen suurin koko on 9&nbsp;cm.

## Alkuperä
Pandakääpiöahven on kotoisin Perusta, Rio Tahuayosta.

## Käyttäytyminen
Pandakääpiöahvenia voi pitää pareittain tai haaremissa, jossa on yksi koiras ja vähintään kaksi naarasta.

## Vesiolot
Veden on oltava pandakääpiöahvenelle hapanta (pH alle 6) ja erittäin pehmeää, lämpötila noin 26 °C. Se pitää seisovasta tai hitaasti liikkuvasta vedestä.

## Katso myös
* Luettelo kääpiöahvenista

## Lähteet

## Aiheesta muualla
*
Negatiivi (kuva)

**Negatiivi** on valokuva, joka toistaa kuvauskohteen vaaleat kohdat tummina ja tummat vaaleina. Värivalokuvauksessa negatiivi esittää myös värit niiden vastaväreinä. Valtaosa digivalokuvausta edeltäneestä kemiallisesta valokuvauksesta perustuu negatiivien käyttöön kuvanvalmistuksen välivaiheena: piilevä negatiivikuva muodostuu kamerassa valoherkällä emulsiolla pinnoitetulle läpinäkyvälle filmille, se saadaan esiin käsittelemällä filmi kehitysprosessissa, ja lopullinen valokuva valotetaan sitten negatiivin läpi valokuvapaperille, joka  kehitetään näkyväksi positiivikuvaksi. 

Valokuvauksen lisäksi negatiivimenetelmää käytetään myös filmiä käyttävässä elokuvauksessa: kuvaustilanteessa kamerassa kulkee väri- tai mustavalkonegatiivifilmi, joka kehitetään ja negatiivikuva valotetaan sitten toiselle filminauhalle, jolle muodostuu positiivinen kuva.

## Lähteet

## Aiheesta muualla
5 Minutes Alone

**5 Minutes Alone** on groove metal -yhtye Panteran vuoden 1994 menestysalbumilla *[[Far Beyond Driven]]* julkaistu kappale.

Kappale on yhtyeen tunnetuimpia, ja se sisältää yhtyeen kitaristin Dimebag Darrellin soittaman Panteralle ominaisen erittäin raskaan, tunnetun kitarariffin. Myös kappaleen musiikkivideo on hyvin tunnettu, jossa kuvataan muun muassa yhtyettä soittamassa erikoisista kuvakulmista välillä hidastettuna.

## Kappaleen synty

Kappale keksittiin erään fanin kiusattua Phil Anselmoa niin paljon, että Phil käski yleisöä hakkaamaan hänet. Anselmo sai syytteen, jolloin kyseisen fanin isä otti yhteyttä yhtyeen manageriin ja sanoi: "Anna minulle 5 minuuttia Philin kanssa, niin hakkaan hänet". Phil vastasi tähän: "Anna minulle 5 minuuttia sen kissan isän kanssa, hakkaan hänet".

## Aiheesta muualla
* Pantera - 5 Minutes Alone YouTubessa
Cupid

**Cupid** on yksi Uranuksen kuista. Se löydettiin vuonna 2003.

Mark Showalter ja Jack J. Lissauer löysivät sen 25. elokuuta 2003 Hubble-avaruusteleskoopin avulla. Se nimettiin William Shakespearen näytelmän *[[Timon Ateenalainen (näytelmä)|Timon Ateenalainen]]* (*Timon of Athens*) henkilöhahmon mukaan.

Cupid on Uranuksen kuista pienin, arviolta halkaisijaltaan noin 18 km. Tästä ja sen tummasta pinnasta johtuen sitä ei löydetty Voyager 2:n Uranuksen ohilennon yhteydessä 1986.

Cupidin kiertorata eroaa ainoastaan 863 kilometriä Uranuksen suuremman kuun Belindan kiertoradasta.

Löydön jälkeen kuu sai väliaikaisesti nimetyksen S/2003 U 2. Sitä on myös kutsuttu nimellä Uranus XXVII.

## Katso myös
*Uranuksen kuut

## Lähteet
Charles Hedger

**Charles Hedger** (s. 18. syyskuuta 1980) on Cradle of Filthin kitaristi, joka liittyi yhtyeeseen vuonna 2006, kun kitaristi James McIlroy jäi tauolle.
Luettelo purjelentokonetyypeistä

Tämä on luettelo eri purjelentokonetyypeistä aakkosjärjestyksessä.

* Airspeed Horsa
* Antonov
** Antonov A-11
** Antonov A-13
** Antonow A-15
** Antonow A-7
** Antonow A-9
* Applebay
** Applebay Chiricahua
** Applebay Mescalero
** Applebay Zuni
* Avo 68
* Blohm & Voss BV 40
* Centrair
** Pegase
* DFS
** DFS 230
** DFS Habicht
** DFS Kranich
** DFS Rhönsperber
* DG
** DG-100
** DG-1000
** DG-200
** DG-300
** DG-400
** DG-500
** DG-800
* ETA (lentokone)
* Elfe 17a
* General Aircraft Hamilcar
* Glasflügel Kestrel
* Gribowski G-29
* Grob
** Grob G 102
** Grob G 103
** Grob G 109
** Speed-Astir
* H101 Salto
* Harakka II
* Iljušin Il-32
* Jakovlev Jak-14
* Kassel 12
* KK-1e Utu
* Lange Antares 20E
* Letov LF 107 Luňák
* Lippisch-Ente
* Lo100
* Messerschmitt Me 321
* PIK
** PIK-3c "Kajava"
** PIK-5
** PIK-12
** PIK-16 "Vasama"
** PIK-20 "Tiu"
* PW-5
* PZL
** PZL Bielsko SZD-9 Bocian
** PZL Bielsko SZD-30
** PZL Bielsko SZD-36
** PZL Bielsko SZD-50 Puchacz
** PZL Bielsko SZD-51 Junior
** PZL Bielsko SZD-55
** PZL Bielsko SZD-56 Diana
** PZL PW-5
* Rollanden Schneider
** Rolladen Schneider LS-1
** Rolladen Schneider LS-2
** Rolladen Schneider LS-3
** Rolladen Schneider LS-4
** Rolladen Schneider LS-5
** Rolladen Schneider LS-6
** Rolladen Schneider LS-7
** Rolladen Schneider LS-8
** Rolladen Schneider LS-9
** Rolladen Schneider LSD Ornith
* SB5
* Scheibe
** Scheibe L-Spatz
** Scheibe SF 25
* Schempp-Hirth
** Schempp-Hirth Cirrus
** Schempp-Hirth Discus
** Schempp-Hirth Duo Discus
** Schempp-Hirth Arcus
** Schempp-Hirth Janus
** Schempp-Hirth Nimbus
** Schempp-Hirth SHK
** Schempp-Hirth Ventus
* Schleicher http://www.alexander-schleicher.de
** Schleicher ASK 13
** Schleicher ASK 16
** Schleicher ASK 21
** Schleicher ASK 23
** Schleicher ASW 12
** Schleicher ASW 15
** Schleicher ASW 19
** Schleicher ASW 20
** Schleicher ASW 22
** Schleicher ASW 24
** Schleicher ASW 27
** Schleicher ASW 28
** Schleicher ASG 29
** Schleicher ASH 25
** Schleicher ASH 26
** Schleicher ASH 30
** Schleicher ASH 31
** Schleicher K 10
** Schleicher K 7
** Schleicher K 8
** Schleicher Ka 2
** Schleicher Ka 4
** Schleicher Ka 6
* SG 38
* Standard Austria S
* Stemme S 10
* Waco CG-4A
Phạm Tuân

**Phạm Tuân** (14. helmikuuta 1947 Quốc Tuấn) on vietnamilainen insinööri ja Vietnamin ensimmäinen avaruuslentäjä.
 
Tuân opiskeli insinööriksi ja liittyi sen jälkeen silloisen Pohjois-Vietnamin ilmavoimiin. Hän osallistui Vietnamin sotaan ja ampui 27. joulukuuta 1972 MiG-21-hävittäjälentokoneella Yhdysvaltain ilmavoimien B-52 Stratofortress -pommikoneen alas Hanoin ilmatilassa. Hänet palkittiin Ho Tši Minh -palkinnolla ja "Armeijan sankari" -kunniamaininnalla, koska kyseisessä sodassa saavutettiin hyvin harvoja ilmavoittoja kummallakaan puolella. Hän pääsi jatkokoulutukseen Juri Gagarinin nimeä kantavaan Neuvostoliiton ilmavoimien sotilasakatemiaan Moninossa, josta valmistui vuonna 1979.

Huhtikuussa 1979 Tuân valittiin kosmonauttikoulutukseen Interkosmos-ohjelman puitteissa. 23. heinäkuuta 1980 hän lensi avaruuteen Saljut 6 -avaruusasemalle, josta palasi 31. heinäkuuta 1980. Tästä hän sai Lenin-palkinnon ja Neuvostoliiton sankarin kunniamaininnan.

Hän jatkoi Vietnamin ilmavoimissa yleten kenraaliluutnantiksi. Hän toimi myös ministerinä. 2000-luvun alussa hän oli puolustusministeriön palveluksessa ja myös kansanedustaja.

Tuân on naimisissa ja perheessä on yksi lapsi.

## Lähteet
*Peter Stache: *Raumfahrer von A bis Z.* Berlin: Militärverlag der Deutschen Demokratischen Republik 1988, 

## Aiheesta muualla
*Phạm Tuânin elämäkerta Spacefacts.de-sivustolla
Rusokirjoahven

**Rusokirjoahven**  (*Mikrogeophagus altispinosus*) on pienikokoinen trooppisesta Etelä-Amerikasta kotoisin oleva kirjoahven. Siitä on tullut suosittu akvaariokala.

## Koko ja ulkonäkö
Rusokirjoahvenen maksimikoko 5,5&nbsp;cm (ns. standardimitta eli pituus kuonon kärjestä pyrstöevän tyveen).

## Alkuperä
Kala on peräisin Etelä-Amerikasta Amazon-, Guaporé-, ja Mamoréjoista.

## Käyttäytyminen ja lisääntyminen
Rusokirjoahven on rauhallinen kirjoahven. Se muodostaa pariskuntia, joista kukin valtaa itselleen oman reviirin. Reviirit ovat pieniä, ja niitä puolustetaan enemmän lähinnä kutuaikaan, joten suuremmassa akvaariossa voi hyvin pitää useampia pariskuntia. Kaivavat pienen kuopan jonne kutevat. Pariskunta vahtii kutuaan ja poikasiaan yhdessä.

## Vesiolot
Veden on oltava rusokirjoahvenelle neutraalia (pH 7), kovuus dH 10, lämpötila noin 22-26 °C.

## Lähteet

## Aiheesta muualla
* Cichlid-forum.com
Dumitru Prunariu

**Dumitru Dorin Prunariu** (s. 27. syyskuuta 1952 Brașov, Romania) on lentäjä ja Romanian ensimmäinen avaruuslentäjä.

Kun Dumitru Prunariu päätti lukionsa Brașovissa vuonna 1971, hän alkoi opiskella lentotekniikkaa Bukarestin teknillisessä korkeakoulussa valmistuen vuonna 1976. Tämän jälkeen hän työskenteli Industria Aeronautică Româna -lentokonetehtaassa Brașovissa. Hän erikoistui sotilaslentokoneisiin. Hän valmistui Romanian ilmavoimien upseerikoulusta sotilaslentäjäksi vuonna 1977.

Hänet valittiin 1. maaliskuuta 1978 kosmonauttikoulutukseen Interkosmos-ohjelman puitteissa. Hän lensi 14. toukokuuta 1981 Sojuz 40 -avaruusaluksella Saljut 6 -avaruusasemalle. Hän toimi tutkijakosmonauttina. Hän palasi maahan 22. toukokuuta 1981. 

Vuonna 1990 Prunariusta tuli Romanian siviili-ilmailuohjelmien johtaja. Vuonna 1998 hänestä tuli Romanian avaruusjärjestön (ROSA) johtaja. Vuonna 2003 hänet ylennettiin kenraalimajuriksi. Vuonna 2004 Prunariusta tuli maansa lähettiläs Venäjälle.

Prunariu on naimisissa ja perheessä on kaksi lasta. 

## Kirjallisuutta
* Stache, Peter: *Raumfahrer von A bis Z*. Berlin: Militärverlag der Deutschen Demokratischen Republik. 1988. . 

## Aiheesta muualla

* Dumitru Dorinin elämäkerta spacefacts.de-sivustolla
A Silver Mt. Zion

**A Silver Mt. Zion** on vuonna 1999 perustettu kanadalainen post rock -yhtye, joka alkoi Godspeed You! Black Emperor -jäsenten Efrim Menuck, Sophie Trudeau ja Thierry Amar sivuprojektina. Efrimin koira Wanda kuoli Godspeed You! Black Emperorin ollessa kiertueella ja hän halusi omistaa levyn tälle, mutta ei tuntenut kykenevänsä toteuttamaan toivettaan Godspeed You! Black Emperorin parissa.

Yhtye on levyttänyt viisi albumia ja yhden EP:n, joka kerta hieman eri kokoonpanolla. Myös yhtyeen nimi on vaihdellut julkaisujen välillä, mutta yhtyeeseen viitataan usein alkuperäisellä A Silver Mt. Zion -nimellä.

Musiikillisesti A Silver Mt. Zion muistuttaa hyvin paljon alkuperäistä Godspeed You! Black Emperoria, joskin yhtyeen kappaleet ovat yleensä lyhyempiä ja tyyliltään henkilökohtaisempia. Toisin kuin Godspeed You! Black Emperor, A Silver Mt. Zionin kappaleissa on usein myös laulua. Useissa kappaleissa on myös vahva poliittinen lataus.

## Diskografia

## Aiheesta muualla
*Yhtyeen virallinen kotisivu 
*Konserttitaltiointeja Internet Archivessa
Arizona Cardinals

**Arizona Cardinals** on yhdysvaltalainen NFL:ssä pelaava amerikkalaisen jalkapallon joukkue. Sen kotipaikka on Glendale Phoenixin suurkaupunkialueella Arizonassa. 

Arizona Cardinals on yksi NFL:n vanhimmista joukkueista. Se perustettiin vuonna 1898 ja liittyi NFL:ään perustajajäsenenä vuonna 1920. Joukkue pelaa kotiottelunsa Glendalen kaupungissa Arizonassa State Farm Stadiumilla. Joukkueen pääkonttori ja harjoituskeskus ovat sijainneet Tempessä siitä lähtien, kun joukkue muutti Arizonaan St. Louisista kauden 1987 jälkeen. 

Cardinals pelaa National Football Conferencen NFC Westissä. Joukkue pääsi ensimmäiseen Super Bowliinsa vuonna 2008, mutta hävisi Pittsburgh Steelersille.

Seuran omistaa Michael Bidwill. Cardinals oli vuonna 2023 *[[Forbes]]in* listauksessa maailman 47. arvokkain urheiluseura 3,8 miljardin dollarin arvolla.

## Historia
### Varhaiset vuodet
Seuran juuret ulottuvat vuoteen 1898, jolloin Chris O'Brien perusti *Morgan Athletic Clubin* Chicagossa. Muutamaa vuotta myöhemmin hän osti käytettyjä pelipaitoja Chicagon yliopistolta. Haalistuneet marooninväriset paidat hän kuvaili ”kardinaalinpunaisiksi”, ja joukkue, joka pelasi tuolloin 61st Streetin ja Racine Avenuen risteyksessä, sai nimen *Racine Street Cardinals*.
* **8**: Larry Wilson
* **40**: Pat Tillman
* **77**: Stan Mauldin
* **88**: J. V. Cain
* **99**: Marshall Goldberg

### Pro Football Hall of Fame -pelaajat
Arizona Cardinalsin joukkueesta on valittu 23 pelaajaa Pro Football Hall of Fameen:

* Charles W. Bidwill Sr.
* Guy Chamberlin
* Jimmy Conzelman
* Don Coryell
* Dan Dierdorf
* John Driscoll
* Alan Faneca
* Edgerrin James
* Walt Kiesling
* Earl Lambeau
* Dick Lane
* Ollie Matson
* Don Maynard
* Ernie Nevers
* Duke Slater
* Jackie Smith
* Emmitt Smith
* Jim Thorpe
* Charley Trippi
* Kurt Warner
* Roger Wehrli
* Aeneas Williams
* Larry Wilson

## Lähteet

## Aiheesta muualla

*Arizona Cardinals NFL 2007
Uumenissa

__NOTOC__
**Uumenissa** on kotimaisen ambient-projektin Jääporttien toinen studioalbumi, joka julkaistiin 14. heinäkuuta 2004. Se äänitettiin "Tajuntani"-studiolla vuosina 1999–2004, ja masteroitiin Soundmix Studiolla.

Albumin vesivärimaalaukset on tehnyt Minna Heinonen.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Imperiumi.net: 8+/10
* Noise.fi: 

## Lähteet

## Aiheesta muualla
* Jaaportit.net
Translaatio (biologia)

Biologiassa **translaatiolla** tarkoitetaan geenin ilmentämisen vaihetta, jossa lähetti-RNA tulkitaan ja rakennetaan sitä vastaava aminohappoketju, proteiini. Translaatio ei useimmiten riitä sellaisenaan tuottamaan toiminnallista proteiinia. Translaatiossa on kolme vaihetta: aloitus-, pitenemis- ja lopetusvaihe.

Translaatiossa lähetti-RNA:n nukleotidien järjestys käännetään geneettisen koodin mukaisesti polypeptidiketjun aminohappojärjestykseksi. Tätä varten lähetti-RNA kuljetetaan solulimassa sijaitsevan ribosomin luo. Jos tuotettava proteiini on kalvoproteiini, solun sisäisen kalvojärjestelmän osa tai solusta ulos eritettävä proteiini kuten hormoni, ribosomi kiinnittyy solulimakalvostoon tai tumakotelon ulkoseinään. Muuten proteiinisynteesi jatkuu vapaana solulimassa olevassa ribosomissa.

Ribosomin pinnalla siirtäjä-RNA-molekyylien paikalle kuljettamat aminohapot liitetään toisiinsa peptidisidoksilla pitkäksi ketjuksi, jonka järjestyksen määrää lähetti-RNA:n emäsjärjestys. Tämä perustuu kolmen peräkkäisen emäksen ryhmiin, kodoneihin, joita kutakin vastaa tietty aminohappo. Proteiinisynteesin aloituskohtaa merkitsee oma kodoni, joka koodaa myös metioniini-aminohapon liittämistä ketjuun. Ribosomi lopettaa polypeptidiketjun muodostamisen kohdattuaan yhden kolmesta lopetuskodonista.

## Katso myös
*Proteiinisynteesi
Christoph Gottfried Bardili

**Christoph Gottfried Bardili** (18. tammikuuta 1761 − 5. kesäkuuta 1808) oli saksalainen filosofi. Hän syntyi Blaubeurenissä Württembergissä ja kuoli Stuttgartissa.

Bardilin filosofisella järjestelmällä oli vain vähäistä vaikutusta Saksassa. Vain K. L. Reinhold kehitti sitä Fichten ja Schellingin hyökkäyksiä vastaan. Jollain tavalla hänen ajatuksensa avasivat kuitenkin tietä myöhemmille Schellingiä ja Hegeliä koskeville pohdinnoille. Hän oli eri mieltä kantilaisesta erottelusta ajatuksen ainekseen ja muotoon, ja katsoi, että filosofian tulisi käsitellä vain puhdasta ajattelua itseään olemisen perustana tai mahdollisuutena.

Bardilin mukaan ajattelun perusprinsiippi on identiteetin laki: looginen ajattelu on reaalista ajattelua. Aines jota ajattelu käsittelee on itsessään epämääräinen ja se muuttuu määritellyksi ajattelutoiminnan kautta. Hän katsoi, että ajattelulla ei itsellään ole kehittymisen kykyä ja loppujen lopuksi redusoi sen aritmeettiseen laskentaan.

## Teoksia

* *Über die Gesetze der Ideenassociation* ("Idea-assosiaation laeista", 1796)
* *Briefe über den Ursprung der Metaphysik* ("Kirjeitä metafysiikan alkuperästä", 1798)
* *Grundriss der ersten Logik* ("Luonnos ensimmäiseksi logiikaksi", 1800)
* *Philos. Elementarlehre* ("Filosofian perusopit", 1802–1806)
* *Beiträge zur Beurteilung des gegenwärtigen Zustandes der Vernunftlehre* ("Kirjoituksia järkiopin nykyisen tilan arvioimiseksi", 1803)
Revolution Is My Name

**Revolution Is My Name** on heavy metal -yhtye Panteran vuonna 2000 julkaistun viimeisen pitkäsoiton *[[Reinventing the Steel]]* kappale.

Kappale on Pantera-yhtyeen viimeinen suuri hitti ja yksi tunnetuimmista. Kappaleen musiikkivideolla esitetään kaikki yhtyeen jäsenet lapsina ja kuinka he pääsivät rockin makuun ja sitä kautta sai kanavansa omaan vallankumoukseensa, josta lähinnä kappale kertoo. Kappaleen sanoitukset ovat kuitenkin lähinnä laulajan Phil Anselmon näkemyksiä.

## Aiheesta muualla
* Pantera - Revolution Is My Name (Official Video) YouTubessa
Hilpara

**Hilpara** on entinen tamperelainen jääkiekkojoukkue, joka pelasi yhden kauden SM-sarjaa 1969–1970. Hilpara toimi Tapparan kakkosjoukkueena. Tästä johtuu yhtäläisyys joukkueiden nimien loppuosassa ja historiallisessa merkityksessä: hilpari tarkoittaa taistelukeihästä. 

Hilparan edeltäjä oli vuonna 1959 perustettu **Tappara II**, joka osallistui Hämeen piirisarjojen alemmille tasoille. Tappara II olisi voinut vuonna 1965 nousta toiseksi korkeimmalle sarjatasolle Suomensarjaan, mutta koska emojoukkue Tappara putosi samaksi kaudeksi Suomensarjaan, ei Tappara II voinut ottaa nousupaikkaa vastaan. 

Vuonna 1967 Tappara II ansaitsi taas nousupaikan Suomensarjaan, ja jotta paikka voitiin sillä kertaa ottaa vastaan, päätettiin joukkue erottaa emoseurasta ja eriyttää omaksi Hilpara-nimiseksi joukkueekseen. Ensimmäisellä Suomensarjan kaudellaan 1967–1968 Hilpara voitti lohkonsa, mutta hävisi SM-sarjaan nousemissarjan Vehmaisten Urheilijoille, ja kaudella 1968–1969 voitti uudelleen lohkonsa, mutta jäi kuuden joukkueen nousukarsintasarjassa kolmanneksi. 

Hilparalle aukesi kuitenkin paikka SM-sarjassa vuonna 1969, kun Upon Pallo joutui luopumaan sarjapaikastaan. Joukkue kuitenkin voitti 22 SM-sarjan ottelustaan vain kaksi ja sijoittui toiseksi viimeiseksi, pudoten takaisin Suomensarjaan. Uutta nousua ei enää tapahtunut, ja Suomensarja-kauden 1972–1973 päätteeksi Hilpara putosi Maakuntasarjaan. 

Hilparaa nähtiin jääkiekon kakkos-, kolmos- ja nelosdivisioonissa vuosina 1975–1996, kunnes toiminta lopullisesti päättyi. 

## Lähteet

## Aiheesta muualla
* Hilpara Elite Prospects -verkkosivustolla
Coca-Cola Zero Sugar

**Coca-Cola Zero Sugar** on sokeriton versio Coca-Colasta, joka on makeutettu aspartaamilla, asesulfaami K:lla ja natriumsyklamaatilla. 

Venezuela kielsi Coca-Cola Zeron myynnin kesäkuussa 2009. Syynä olivat tarkempaa määrittelyä vaille jääneet terveydenhuollolliset syyt.

## Coca-Cola Zero Suomessa
Suomeen tuote tuli myyntiin vuonna 2006. Coca-Cola Zeron valmistus päättyi lokakuussa 2016, ja juoman korvasi uusi Coca-Cola Zero Sugar -virvoitusjuoma. Coca-Cola Zero Sugarin resepti ja pakkaus uudistui keväällä 2021. Uudistetuissa pakkauksissa lisättiin punaisen värin osuutta niin, että nykyään pakkaukset ovat kokopunaisia ja mustaa ovat vain tekstit.

### Kuvia

Tiedosto:Coke Zero Can (443113454).jpg|
Tiedosto:Coca Cola Zero 02.jpg|
Tiedosto:Coca-Cola Zero Sugar and Zero Sugar Lemon.png|
Tiedosto:Coca-Cola kaneli.jpg|
Tiedosto:Coca-cola zero sugar.jpg|


## Lähteet

## Aiheesta muualla
Colorado Avenue

**Colorado Avenue** on Claes Olssonin ohjaama elokuva, joka perustuu Lars Sundin romaaneihin *Colorado Avenue* ja *Lanthandlerskans son*. Elokuvan ensi-ilta oli 7. syyskuuta 2007. Elokuvaan pohjautuva kolmiosainen sarja esitettiin Yle FST5 -kanavalla keskiviikkoisin 8. huhtikuuta 2009 alkaen.

Elokuva on kuvaus Pohjanmaasta ja kuvitteellisen Siklaxin kylän asukkaista useiden sukupolvien ajalta, niiltä ajoilta, jolloin Suomen tasavalta oli muotoutumassa. Elokuvan käsikirjoituksen on kirjoittanut Erik Norberg.

Elokuvan pääosia näyttelevät Birthe Wingren (Hanna), Ylva Ekblad (Hannan äiti-Östman), Peter Kanerva (Otto), Joanna Wingren (Ida), Nicke Lignell (Johannes Smeds), Guy Rosenholm (Gustav, Idan mies). *Colorado Avenuen* kuvasi Pertti Mutanen, joka on ollut useiden Claes Olssonin elokuvien kuvaajana.

## Juoni

*Colorado Avenuessa* seurataan pohjalaisen Hannan ja hänen perheensä elämää 1800-luvun loppupuolelta kieltolain aikoihin saakka. Hanna asui vanhempiensa ja veljiensä kanssa pienessä saaristomökissä Rödskäretillä, isä oli kalastaja. Kun isä ja Hannan veljet hukkuvat myrskyssä kalastusmatkallaan, Hannan ja äidin on lähdettävä saarelta; mökkiin halutaan varakkaammat vuokralaiset. 

Hannan lapsuus loppuu – hän joutuu kovaan työhön pikkupiiaksi Smedsin taloon. Hän sietää muiden palkollisten ja kyläläisten halveksunnan ja nöyryytykset, sillä hän on päättänyt säästää rahat Amerikan-matkaan. Monien muiden tavoin Hanna lähtee 1900-luvun vaihteessa 18-vuotiaana rahaa ansaitsemaan Amerikkaan ja palaa sieltä kymmenen vuotta myöhemmin kotikyläänsä varakkaana ja topakkana kahden lapsen, Oton ja Idan, leskiäitinä. Hannan amerikkalainen mies, pohjalaissukuinen Ed Ness, työläisaktivisti ja agitaattori, on ammuttu mielenosoituksessa. Kotiin palattuaan Hanna perustaa Amerikan-dollareillaan Siklaxiin maalaiskaupan, josta tulee vähitellen kylän keskus. Dollari-Hanna – niin kuin kyläläiset häntä kutsuvat – saa viimein kaipaamaansa arvostusta, mutta Hannan pojan, Oton, ja vanhan äiti-Östmanin harjoittamat laittomuudet uhkaavat viedä Hannalta tämän vaivoin hankitun kunnioituksen ja hyväksynnän.

Hannan elinikäinen ystävä on Johannes Smeds, kunnallismies ja Smedsin talon isäntä. Johannes on myös saanut kokea elämässään raskaita vastoinkäymisiä, joiden jättämiin arpiin hän yrittää keskustellen Hannan kanssa löytää parannusta vielä vanhoilla päivillään. Johanneksen Erik-poika kuoli vuoden 1918 sodassa ja toisen pojan, Gustavin, vei viina. Parantumattomasti sairas Johannes ei oikein jaksa enää uskoa toipuvansa katkeruudestaan.

Kun kieltolaki astuu voimaan vuonna 1919, Otto aloittaa liikemiehen uransa; hänestä tulee tunnettu ”Kanisterikuningas”. Hanna ei voi antaa anteeksi pojalleen sitä, että tämä on valinnut rikoksen tien. Oton afäärit menestyvät, vaikka etsivä Hoxell yrittää kuumeisesti saada hänet kiinni salakuljetuksesta.

## Lähteet

## Kirjallisuutta
*Aihonen, Rita: ”Elokuvasovitus sovittamisen vaikeudesta: Colorado Avenue”, Claes Olssonin haastattelu. *Filmihullu* 5/2007.

## Aiheesta muualla
* Colorado Avenuen kotisivut
Dawn of War: Dark Crusade

**Dawn of War: Dark Crusade** on Relic Entertainmentin kehittämä lisäosa vuonna 2004 julkaistulle reaaliaikastrategiapelille *Warhammer 40 000: Dawn of War*.

## Tarina
Tarina alkaa siitä, kun kaikki seitsemän rotua, The Tau Empire, Necronit, Space Marines, Imperial Guard, Örkki (Warhammer 40,000), Eldarit ja Chaos Space Marines, ovat ajautuneet sodan raunioittamalle planeetta Kronukselle. Kaikki haluavat eri syillään saada planeetan haltuunsa, ja näin alkaa Pimeä ristiretki ().

## Uudistukset
### Tau ja Necronit
Dawn of War: Dark Crusadessa tuli kaksí täysin uutta pelattavaa rotua: The Tau Empire ja Necronit. 
### Uusia Yksiköitä
Lisäksi kaikille jo olemassa oleville roduille on lisätty paljon uusia yksiköitä ja kehityksiä. 
### Dark Crusade
Yksi keskeisimmistä lisäyksistä Dawn of War-sarjaan on täysin uusi yksinpelitehtäväsarja, Dark Crusade. Kyseessä on eräänlainen vuoropohjainen maailmanvalloituspeli, jossa pelaaja valitsee rodun, ja yrittää sillä vallata koko planeetan, joka on jaettu provinsseihin. Tietyistä provinsseista saa bonuksia. Menestystä saadessa omalle sankarihahmolle voi antaa parempia varusteita.

## Aiheesta muualla
*  Dawn of War: Dark Crusade virallinen kotisivu
Suden arvoitus

**Suden arvoitus** on  Raimo O. Niemen ohjaama suomalainen seikkailuelokuva vuodelta 2006. Sen tapahtumat sijoittuvat Pohjois-Suomeen pieneen kylään luonnon keskelle. 

Elokuvan pääosissa näyttelevät nuoret Tiia Talvisara ja Janne Saksela. Muina esiintyjinä ovat muun muassa Miia Nuutila, Kari-Pekka Toivonen, Vuokko Hovatta ja Peter Franzén.

*Suden arvoitus* -elokuvan ohjaaja Raimo O. Niemi tunnetaan erityisesti menestyselokuvan *[[Poika ja ilves]]* ohjaajana. Kuvaaja on moninkertainen Jussi-palkittu Kari Sohlberg. Elokuva on kuvattu Kuusamossa ja sen ympäristössä loppukesällä 2005 ja kevättalvella 2006. Elokuvan ensi-ilta oli 15. joulukuuta 2006.

Elokuvassa nähtävät sudet ovat koiran ja suden risteytyksiä eli koirasusia.

## Juoni
12-vuotias Salla asuu lappilaisessa kylässä. Hänen isänsä on poliisi ja äitinsä kotiäiti. Eräänä kauniina talvipäivänä hän näkee tunturilla kylän lähistöllä susia. Hänen löytönsä kantautuu kyläläisten korviin, ja pian susien jäljille lähtee Venesmaa koiransa Simon ja kahden kaverinsa kanssa. Venesmaa ampuu urossuden ja ajaa naarassuden pois, vaikka ennen sitä naarassusi tappaa Simon. Salla aikoo pelastaa orvot sudenpennut Venesmaalta ja saa siihen tehtävään avukseen naapurin pojan Matiaksen. Yhdessä he pelastavat sudenpennut Venesmaan käsistä. Samalla Sallalla on vaikea päätös, kun hänen oikea äitinsä onkin palannut.

## Näyttelijät

## TV-esitykset

## Lähteet

## Aiheesta muualla
* 
* Elokuvan koirasusien omistajan Reijo Jääskeläisen haastattelu. Turun sanomat 5.11.2006 (Arkistoitu sivu Archive.is)
Élie Bayol

**Élie Marcel Bayol** (28. helmikuuta 1914 Marseille, Ranska – 25. toukokuuta 1995 La Ciotat, Ranska) oli ranskalainen Formula 1 -kuljettaja, joka kilpaili Osca- ja Gordini-talleissa. Uransa alkuvaiheilla Bayol kilpaili muun muassa Formula 2 -luokassa.

Hänen Formula 1 -uransa kattaa 7 kilpailua viiden vuoden aikana. Kahden vuoden Oscalla ajamisen jälkeen Bayol siirtyi vuonna 1954 Gordini-talliin Jean Behran tallikaveriksi. Hän keräsi koko F1-uransa aikana kaksi MM-pistettä, jotka molemmat tulivat Argentiinan Grand Prix'n viidennestä sijasta vuonna 1954. Lisäksi hän sijoittui neljänneksi kilpailussa Paussa, mutta kilpailu ei kuulunut MM-sarjaan.

## Formula 1 -tulokset

## Lähteet
Matti Kujasalo

**Matti Kalervo Kujasalo** (s. 28. helmikuuta 1946 Helsinki) on suomalainen taidemaalari ja -graafikko. Hän opiskeli Vapaassa taidekoulussa 1964 ja Suomen taideakatemian koulussa 1964–1968. Kujasalo toimi 1980-luvulla opettajana ja rehtorina Suomen Taideakatemian koulussa.

Kujasalo tekee konstruktivistisia, usein mustavalkoisia geometrishenkisiä maalauksia, jotka ovat lähellä op-taidetta. Hän kiinnostui konstruktivismista opiskeluaikanaan. Jo Kujasalon ensimmäisessä yksityisnäyttelyssä vuonna 1970 oli systemaattisia ja konstruktivistisia teoksia. Kujasalon teoksiin tuli mukaan myös sarjallinen muuntelu ennen 1970-luvun loppua.  

Alkuvaiheessa Kujasalo käytti voimakkaita värejä ja tasaisia väripintoja, mutta värit alkoivat vähentyä. Ensimmäinen mustavalkoinen maalaus on vuodelta 1975. Mustan ja valkoisen ohella Kujasalo on sittemmin käyttänyt vain himmeää siniharmaata.

Kujasalo osallistui Suomen edustajana Venetsian biennaaliin vuonna 1980. Hän oli myös Helsingin Juhlaviikkojen Vuoden taiteilija vuonna 1994.  Lisäksi hänelle on myönnetty Suomen Leijonan Pro Finlandia -mitali. Vuonna 2010 Kujasalo palkittiin Ruotsin kuninkaan jakamalla Prinssi Eugenin mitalilla. Samana vuonna valittiin Suomen parhaaksi taidekirjaksi Galerie Anhavan kustantama *Matti Kujasalo*. 

Kujasalon puoliso on taiteilija Marjatta Palasto.
## Lähteet
* Kuka kukin on 1994, Otava 1994

### Viitteet
Marika Mäkelä

**Marja-Leena (Marika) Mäkelä** (o.s. **Koskinen**; s. 12. huhtikuuta 1947 Oulu) on suomalainen taidemaalari.

Mäkelä on maalannut suuria maalauksia käyttäen öljyä, akryyliä, kvartsihiekkaa, lyöntimetallia ja lehtikultaa. Materiaalin tuntu on maalauksissa usein esillä reliefimäisenä pintana.

## Elämäkerta
Mäkelä opiskeli Suomen Taideakatemian koulussa 1969–1973. Hän piti ensimmäisen yksityisnäyttelynsä Helsingissä vuonna 1974. Mäkelä toimi Suomen Taideakatemian koulun yliopettajana vuosina 1983–1985. Hän on opettanut taidetta myös Taideteollisessa oppilaitoksessa.

Mäkelän vanhemmat ovat suojelupäällikkö, majuri evp. Urho Koskinen ja Suoma Koskinen, o.s. Toivonen. Mäkelä oli vuosina 1974–1994 naimisissa taidemaalari Jukka Mäkelän kanssa, ja heillä on vuonna 1977 syntynyt poika. Hänellä on myös vuonna 1993 syntynyt tytär.

## Palkinnot ja tunnustukset
* Valtion taidepalkinto 1974, 1984
* Valtion 15-vuotinen taiteilija-apuraha 1993
* Suomen Kulttuurirahaston erikoispalkinto 1994
* Pro Finlandia 2006
* Suomen Leijonan komentajamerkki 2017

## Lähteet
*  
* Helsinki à Saint-Sulpice - Marika Mäkelä 

### Viitteet

## Aiheesta muualla
* Marika Mäkelä Kansallisgallerian kokoelmissa.
Jukka Rintala

**Jukka Antero Rintala** (s. 9. huhtikuuta 1952 Pori) on suomalainen muotisuunnittelija.

Suomen tunnetuimpiin muotisuunnittelijoihin kuuluva Rintala on valmistunut Taideteollisesta korkeakoulusta vuonna 1976. Hänet tunnetaan erityisesti tasavallan presidentin Itsenäisyyspäivän juhlavastaanoton kutsuvieraille suunnittelemistaan iltapuvuista. Rintalan mukaan suurin osa hänen suunnittelemistaan Linnan juhlien puvuista nähdään kuitenkin muiden kun julkisuudesta tunnettujen naisten yllä. Hän on suunnitellut paljon myös vaatetusteollisuudelle.

Rintalan ensimmäinen työpaikka oli Friitala, jonka jälkeen hän suunnitellut tuotteita muun muassa Marimekolle, Nansolle, Suomen Höyhenelle, Matexille, Karhu-Titanille, Furrytale Oy:lle, Carlinalle, Lipsanen Oy:lle ja Aarikalle. Rintala on suunnitellut myös sisustustekstiilejä, mattoja ja tapetteja, koruja ja lasiesineitä.

Marraskuussa 2006 tasavallan presidentti myönsi Rintalalle Suomen Leijonan Pro Finlandia -mitalin. Jukka Rintalan pitkäaikainen työpari ja puoliso on visualisti Matti Vaskelainen.

## Lähteet

## Kirjallisuutta
* 
* 
* 

## Aiheesta muualla
*Studio Jukka Rintalan kotisivut.